***SPRÁVA O ČINNOSTI MO MS ZA ROK 2012***

K dnešnému dňu MO MS eviduje 112 členov.

Plánovaná činnosť za rok 2012 sa týkala všetkých sfér spoločenského a kultúrneho života. Spolupracovali sme s MĽK, ktorá organizovala besedy so žiakmi ZŠ a MŠ, výtvarné a literárne súťaže. Úzku spoluprácu vykazujeme s obecným múzeom a Klubom dôchodcov.

Aj v roku 2012 sme sa zapojili do každoročných aktivít, ako je účasť na súťaži Tradičný koláč starej mamy, organizovali sme pásmo Ženy – ženám, pásmo ku Dňu matiek – Z úcty k Vám, vynášanie Moreny, v júli sme zapálili vatru Zvrchovanosti. Zarmucujúcim faktom je ukončenie činnosti DFS Briezka, vzhľadom na skutočnosť, že vedúce súboru nenašli nastupujúcu generáciu. Naši členovia sa zúčastnili národnej slávnosti na Devíne, ktorého sa mohli zúčastniť vďaka okresnej rade MS v Prievidzi. Ďalším pútavým zájazdom bola návšteva knižnice v Oponickom kaštieli.

V spolupráci s RKC Prievidza sa 13.6.2012 konal slávnostný program k výročiu príchodu sv. Cyrila a Metoda na naše územie. Pri tejto príležitosti boli ocenení členovia nášho MO MS – p. Jozef Regina, p. Mgr. Mária Mokrá ako zakladajúci členovia MO MS a predsedníčka MO MS p. Bibiána Šimová. Jún bol v našej obci obohatený návštevou matičiarov z chorvátskeho mesta Lipovljani. Títo matičiari sú potomkami slovenských rodákov. Návštevy sa zúčastnil taktiež predseda Matice slovenskej Lipovljany Josip Krajči.

Svoje umelecké obzory sme rozšírili návštevou divadelného predstavenia Čertice vo Zvolene.

December by sa nezaobišiel bez tradičného stretnutia detí s Mikulášom. Program Vianočné koledy a vinše sme pripravili v spolupráci s MŠ a ZŠ.

Poďakovanie patrí členom výboru MO a RK a taktiež všetkým členom MS, ktorí sa pravidelne zúčastňujú uvedených podujatí, aktívne sa podieľajú na ich príprave a realizácii. K nim patria mladí matičiari. Poďakovanie patrí taktiež starostovi obce p. JUDr. Mokrému a pracovníčkam OcÚ.